《广宗四十里至钜鹿》
明代·祁顺

广宗钜鹿近相望，铺舍门临古道傍。垂柳阴中笼夕照，黄花香里遇重阳。

柏台驻节啼乌急，薇省催程去骑忙。无酒无糕度今日，懒将诗句笑刘郎。

作者简介：（1434—1497）广东东莞人，字致和，号巽川。天顺四年进士，授兵部主事，进郎中。成化中使朝鲜，不受金缯，拒声伎之奉。累官至江西左布政使。有《石阡府志》、《巽川集》。